b'\n_START_ARTICLE_\nLizin\n_START_SECTION_\nBiosinteza\n_START_PARAGRAPH_\nLizin je esencialna aminokislina, vendar ga \xc5\xbeivali ne sintetizirajo, zato ga je treba zau\xc5\xbeiti kot lizin sam ali v obliki proteinov, ki ga vsebujejo. V rastlinah in ve\xc4\x8dini bakterij se lizin sintetizira iz asparaginske kisline (aspartata): Omembe vredno je, da glive, euglenoidi in nekateri prokarionti lizin sintetizirajo prek alfa-aminoadipatne poti.\n_START_SECTION_\nPresnova\n_START_PARAGRAPH_\nLizin se pri sesalcih, po za\xc4\x8detni transaminaciji s \xce\xb1-ketoglutaratom, presnavlja v acetil-CoA. Bakterije razgrajujejo lizin, dekarboksilacija vodi do nastanka kadaverina. Alillizin je derivat lizina, ki se uporablja pri proizvodnji elastina in kolagena. Nastaja v izvenceli\xc4\x8dnem prostoru pod vplivom encima lizil oksidaza in je bistvenega pomena za kri\xc5\xbene vezi, ki stabilizirajo kolagen in elastin. L-lizin igra pomembno vlogo pri absorpciji kalcija; gradnji mi\xc5\xa1i\xc4\x8dnih proteinov; okrevanju po operacijah ali \xc5\xa1portnih po\xc5\xa1kodbah; in pri sintezi hormonov, encimov in protiteles.\n_START_SECTION_\nSinteza\n_START_PARAGRAPH_\nSinteti\xc4\x8dni, racemni lizin je znan \xc5\xbee dolgo. Prakti\xc4\x8dna sinteza izhaja iz kaprolaktama. Industrijsko se L-lizin obi\xc4\x8dajno izdeluje s fermentacijo ob pomo\xc4\x8di Corynebacterium glutamicum ; proizvodnja presega 600.000 ton na leto. L-lizin HCl se rabi kot prehransko dopolnilo, ki zagotavlja 80,03\xc2\xa0% L-lizina. Tako 1,25 g L-lizina HCl. vsebuje 1 g L-lizina.\n_START_SECTION_\nPrehranski viri\n_START_PARAGRAPH_\nPrehranska zahteva dnevno v miligramih lizina na kilogram telesne mase je: dojen\xc4\x8dki (3\xe2\x80\x934 mesece) 103\xc2\xa0mg/kg, otroci (2 leti) 64\xc2\xa0mg/kg, starej\xc5\xa1i otroci (10\xe2\x80\x9312 let) 44 do 60\xc2\xa0mg/kg, odrasli 12\xc2\xa0mg/kg.  Za odraslo osebo z maso 70\xc2\xa0kg pomeni to 0.84\xc2\xa0gramov lizina. Kasneje so priporo\xc4\x8dila zvi\xc5\xa1ali, npr. na 30\xc2\xa0mg/kg pri odraslih.Dobri viri lizina so hraniva z visokim dele\xc5\xbeem proteinov, kot so na primer jajca meso (osebno rde\xc4\x8de meso, ov\xc4\x8detina, svinjina in meso perutnine), soja, fi\xc5\xbeol in grah, sir (posebno \xc5\xa1e parmezan) in nekatere vrste rib (kot na primer polenovka in sardina)._NEWLINE_Lizin je omejujo\xc4\x8da amino kislina (tj. esencialna amino kislina, ki je je v dani prehrani najmanj) v ve\xc4\x8dini \xc5\xbeitnih sort, je pa obilno prisotna v stro\xc4\x8dnicah. Zato obedi, ki zdru\xc5\xbeujejo \xc5\xbeitna zrna s stro\xc4\x8dnicami, kot je Indijski dal z ri\xc5\xbeem, humus srednjega vzhoda, falafel s pito, mehi\xc5\xa1ki fi\xc5\xbeol z ri\xc5\xbeem ali tortiljo, pomenijo (iz potrebe ali nujnosti) vegetarijansko dieto z zaokro\xc5\xbeeno vsebnostjo proteinov. Hrana ima dovolj lizina, \xc4\x8de vsebuje vsaj 51\xc2\xa0mg lizina na gram proteinov (z drugo besedo, \xc4\x8de je 5.1% proteina na voljo kot lizin).'